CELEX: 32015R2296
Language: et
Date: 2015-12-09 00:00:00
Title: Komisjoni rakendusmäärus (EL) 2015/2296, 9. detsember 2015, millega muudetakse komisjoni rakendusmäärust (EL) nr 1366/2014 määrusega (EMÜ) nr 3846/87 eksporditoetuste jaoks kehtestatud põllumajandustoodete nomenklatuuri avaldamise kohta aastal 2015 (EMPs kohaldatav tekst)

10.12.2015   
            
            
               ET
            
            
               Euroopa Liidu Teataja
            
            
               L 324/9
            
         KOMISJONI RAKENDUSMÄÄRUS (EL) 2015/2296,
   9. detsember 2015,
   millega muudetakse komisjoni rakendusmäärust (EL) nr 1366/2014 määrusega (EMÜ) nr 3846/87 eksporditoetuste jaoks kehtestatud põllumajandustoodete nomenklatuuri avaldamise kohta aastal 2015
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 17. detsembri 1987. aasta määrust (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks, (2) eriti selle artikli 3 kolmandat lõiku,
   ning arvestades järgmist:
   
               (1)
            
            
               Määrusega (EMÜ) nr 3846/87 eksporditoetuste jaoks kehtestatud põllumajandustoodete nomenklatuur avaldati komisjoni rakendusmäärusega (EL) nr 1366/2014 (3). Kõnealuse rakendusmääruse kohaldamise lõppkuupäevaks on kehtestatud 31. detsember 2015.
            
         
               (2)
            
            
               Selleks et kohaldada elektroonilisi tolliprotseduure ekspordi suhtes, on vaja eksporditoetuse nomenklatuuri tootekoodid ja kirjeldused sisestada TARICisse varakult enne eksporditoetuste kohaldamist. Seepärast on vaja eksporditoetuse nomenklatuuri konsolideeritud versiooni avaldamise kehtivusaega pikendada juhuks, kui määruse (EL) nr 1308/2013 kohaseid eksporditoetusi tuleks kehtestada pärast nimetatud kuupäeva.
            
         
               (3)
            
            
               Eksporditoetuse nomenklatuuri kasutatakse ka äärepoolseimates piirkondades eritoetusmeetmete (POSEI) riiklikul rakendamisel. Selleks et suurendada selliste meetmete ühetaolist kohaldamist, tuleks eksporditoetuse nomenklatuuri avaldamisaega pikendada.
            
         
               (4)
            
            
               Muudatused kombineeritud nomenklatuuris (CN) 2016. aastaks ei nõua eksporditoetuse nomenklatuuri tehnilist kohandamist 2016. aastal.
            
         
               (5)
            
            
               Rakendusmääruse (EL) nr 1366/2014 kohaldamisaega tuleks seetõttu pikendada ühe aasta võrra, st kuni 31. detsembrini 2016,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 1366/2014 artikli 2 teises lõigus asendatakse kuupäev „31. detsembrini 2015” kuupäevaga „31. detsembrini 2016”.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  EÜT L 366, 24.12.1987, lk 1.
   
      (3)  Komisjoni rakendusmäärus (EL) nr 1366/2014, 19. detsember 2014, määrusega (EMÜ) nr 3846/87 eksporditoetuste jaoks kehtestatud põllumajandustoodete nomenklatuuri avaldamise kohta aastal 2015 (ELT L 368, 23.12.2014, lk 1).